என்னதான் நடுநிலை தவறாமல் அனைவரையும் சரிசமமாய் எமனை போலவே தானும் நடந்துக்கொண்டாலும் அப்பாவும், கூட பிறந்தவர்களின் அலட்சியமும் மாறாததால, ஆதி அந்தம் இல்லாத சிவனுக்கு சரிசமமாய் எமனைப்போல தானும் மாற வேண்டுமென உறுதிக்கொண்டு தாயிடம் ஆசிப்பெற்று காசிக்கு சென்று, அங்கு ஒரு லிங்கத்தை உண்டாக்கி பல ஆண்டுக்காலம் கடும்தவம் செய்தார். அவரது பக்திக்கு மெச்சிய சிவன் என்ன வரம் வேண்டுமென வினவ, `எனக்கு என் தந்தையை விட அதிக பலத்தையும், பார்வையையும் தர வேண்டும்’ `உடன் பிறந்தவர்கள் உயர்நிலைக்கு சென்றுவிட்டனர். நான் அவர்களை விட பராக்கிரமசாலியாகவும், பலசாலியாகவும் ஆகனும், `இன்னும் சொல்லப்போனால் தங்களுக்கு அடுத்த இடத்தை எனக்கு அருள வேண்டும்’ என்றும் வரம் கேட்டார் சனிபகவான். அவரது வேண்டுகோளை ஏற்ற ஈஸ்வரன், அவருக்கு `சனீஸ்வரர்’ என்ற பெயர் விளங்க அருள் பாலித்தார்.